ΚΟΙΝΟΤΙΚΟ ΠΑΡΕΚΚΛΗΣΙ ΝΙΟΥ ΜΠΙΓΚΙΝΙΝΓΚΣ ΛΙΜΝΗ ΚΕΪΝΤ, ΤΕΞΑΣ
ΔΕΚΑ ΕΒΔΟΜΑΔΕΣ ΜΕΤΑ ΤΗΝ ΑΠΟΦΥΛΑΚΙΣΗ
Πάω στην εκκλησία.
Και τα μικρούλια παίζουν έξω.
Περνούν καλά.
Τι κάνετε;
-Πώς είσαι; Χαίρομαι που σε βλέπω. -Καλά. Κι εγώ.
-Τι κάνεις; -Ο γιος μου, ο Κουέντιν.
Χάρηκα, Κουέντιν.
Πρόσφατα, ο υπεύθυνος αναστολής μου επέτρεψε να έρχομαι στην εκκλησία.
Έρχομαι γύρω στις έξι εβδομάδες τώρα,
κι είναι αληθινή ευλογία για μένα.
-Ντέιλ. -Χάρηκα. Τι κάνεις, αδερφέ;
-Λιγδωμένο χέρι! -Ο Θεός να σ' έχει καλά.
Περίμενα αυτήν τη στιγμή πολύ καιρό τώρα
κι αυτοί οι άνθρωποι το καταλαβαίνουν.
Πατέρα, καθοδήγησέ με ώστε να πάρω σωστές αποφάσεις
και δίδαξέ μου να αξιοποιώ τον χρόνο μου
για να επιτύχω το μεγαλύτερο καλό και για να ενισχύσω τη ζωή μου.
ΣΤΗ ΔΙΚΗ ΤΟΥ, Ο ΝΤΕΪΛ ΣΙΓΚΛΕΡ ΙΣΧΥΡΙΣΤΗΚΕ
ΟΤΙ ΔΟΛΟΦΟΝΗΣΕ ΤΟΝ ΤΖΟΝ ΖΕΛΤΝΕΡ ΠΑΝΩ ΣΕ ΛΗΣΤΕΙΑ.
Νομίζω πως θα ήταν αρμόζον, Ντέιλ, να ακούσουμε τη μαρτυρία σου.
ΤΡΙΑΝΤΑ ΧΡΟΝΙΑ ΜΕΤΑ ΙΣΧΥΡΙΖΕΤΑΙ
ΟΤΙ ΥΠΗΡΧΕ ΕΝΑ ΔΙΑΦΟΡΕΤΙΚΟ ΚΙΝΗΤΡΟ ΓΙΑ ΤΗ ΔΙΑΠΡΑΞΗ ΤΟΥ ΕΓΚΛΗΜΑΤΟΣ.
Θέλω μόνο να πω ότι νιώθω ευγνώμων για τον καθένα σας χωριστά,
που μου έχετε δώσει μια ευκαιρία.
Έχετε ανοίξει τις καρδιές και την εκκλησία σας
και τις ζωές σας σ' εμένα.
Δεν ήμουν αρκετά δυνατός, μέχρι πριν από τρία τέσσερα χρόνια,
ώστε να μπορέσω να παραδεχτώ ποιος ήμουν και τι ήμουν.
Δικάστηκα για φόνο που επισύρει θανατική ποινή το 1990
και κατέληξα θανατοποινίτης τρία χρόνια για τη ζωή που αφαίρεσα,
επειδή κάποιος με εκβίασε για να κάνουμε ομοφυλοφιλική σχέση.
Κάποιοι θεωρούν ότι δεν θα έπρεπε να αναπνεύσω ξανά
από τη στιγμή που αφαίρεσα μια ζωή.
Δηλαδή, επειδή είμαι φονιάς, δεν έχω δικαίωμα να πω την αλήθεια;
Δεν με απασχολούν όσοι θέλουν να κάνουν εικασίες,
διότι τα παιδιά του Θεού θα καταλάβουν.
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Έχει σημασία να καταλάβει ο κόσμος
ότι όλοι στη ζωή μας περνούμε δοκιμασίες και δεινά.
Και μαζί μ' εκείνη τη ζωή, αφαιρούσα και τη δική μου, αφού δεν ήθελα να ζω πια.
Είχα κουραστεί να ζω με τον πόνο.
Μικρός πέρασα διάφορες καταστάσεις.
Η σεξουαλική κακοποίηση στα δέκα μου με σημάδεψε για μια ζωή.
Μεγάλωνα στιγματισμένος εξαιτίας της κακοποίησης. Ήταν δύσκολο.
Μ' έκανε να αμφισβητώ τη σεξουαλικότητά μου κι αν είμαι όντως άντρας.
Ήταν ο καταλύτης
για την αυτοκαταστροφή μου 11 χρόνια μετά,
γιατί κρυβόμουν απ' τους δαίμονες και τους φόβους μου.
Κι όταν ήρθα στο Τέξας, άρχισαν όλα ξανά.
Περίπου το διάστημα του φόνου,
ήμουν πολύ φορτισμένος.
Πολύ χαμένος.
Είχα ξαναπέσει στην ενδοφλέβια χρήση, μεθαμφεταμίνες, κοκαΐνη.
Και τότε γνώρισα τον Τζον.
Και γίναμε στενοί φίλοι.
Πήγαινα απ' το σπίτι του για ντους, για ύπνο.
Του εκμυστηρεύτηκα
όσα είχα περάσει, και γιατί ζούσα στους δρόμους,
ότι με κακοποίησαν στα δέκα.
Με τον καιρό...
τον εμπιστεύτηκα, τον γνώρισα.
Τον θεωρούσα έναν ειλικρινή, καλό φίλο.
Ένα βράδυ που πήγα απ' το σπίτι του,
έκανα ένα ντους,
αποκοιμήθηκα, κι όταν ξύπνησα ήταν από πάνω μου, και τον απώθησα.
Είπα "Τι κάνεις, φίλε;" Πήρα τα πράγματά μου
κι ένιωσα...
εκείνο τον φόβο...
όπως όταν ήμουν δέκα.
Του είπα "Τζον, γίναμε φίλοι. Τι σ' έκανε να πιστέψεις ότι θα ήθελα κάτι τέτοιο;"
Είπε "Φίλε, αν δεν δεχτείς,
θα πω σ' όλους ότι το έκανες ούτως ή άλλως".
Τα καταπίεζα όλα μια ζωή, μα...
έφτασα στα όριά μου.
Έκανα φίλο μου τον Τζον,
κι εκείνος με εκβίασε για να συνάψουμε ομοφυλοφιλική σχέση.
Του είπα "Δεν έχω λόγο να ζω.
Αν το κάνεις αυτό, θα σε σκοτώσω".
Και το εννοούσα με την καρδιά μου, γιατί δεν μ' ένοιαζε η ζωή μου.
Δύο ημέρες μετά την απόπειρα κακοποίησης,
άρχισε να τηλεφωνεί και να με ψάχνει,
κι εγώ το πήρα ως απειλή, ότι θα διέδιδε
πως είχαμε σεξουαλική σχέση, ενώ ήταν ψέμα.
Γιατί μπορεί να είμαι πολλά πράγματα, ακόμη και φονιάς, δολοφόνος,
μα ποτέ δεν υπήρξα ομοφυλόφιλος.
Κι αποφάσισα να αντεπιτεθώ,
όπως τον είχα προειδοποιήσει.
Και θα έκανα αυτό που είχα πει.
Στις 6 Απριλίου 1990,
μπήκα σ' εκείνο το σαντουιτσάδικο
κι εκείνος είπε "Ώστε έβαλες μυαλό και συμφωνείς μαζί μου;"
Κι έβγαλα το 45άρι απ' την τσέπη μου,
το άφησα πάνω στον πάγκο, το έσπρωξα μπροστά του
κι εκείνος άρχισε να τρέμει, τρομοκρατήθηκε.
Τον πυροβόλησα έξι φορές στο στήθος.
Κι όταν έπεσε,
άδειασα τον υπόλοιπο γεμιστήρα.
Του έριξα δύο φορές πίσω στο κεφάλι ενώ ήταν κάτω.
Τα βάζω με τον εαυτό μου,
που έμπλεξα σ' αυτήν την κατάσταση κι έκανα κάτι τέτοιο.
Είναι σκοτεινό μέρος.
Να είσαι τόσο διαλυμένος, εννοώ.
Και θα το πληρώνω αιωνίως. Εύχομαι να μην είχα σκοτώσει τον Τζον.
Κανείς δεν το αξίζει αυτό.
Γι' αυτό δεν μ' έχω συγχωρέσει ακόμη.
Και μου λένε πως πρέπει να το ξεπεράσω, να με συγχωρέσω.
Δεν είναι εύκολο αυτό.
Ο χρόνος δεν γυρνά πίσω, όμως.
Μπορώ μόνο να κάνω τη ζωή μου να μετρά τώρα και να προσφέρω όσο μπορώ.
Η ζωή μου υπήρξε...
γεμάτη ανέμους, απογοητεύσεις και παλίρροιες,
που με ρουφούσαν όλο βαθύτερα.
Γι' αυτό θέλω να πω την ιστορία.
Για να μάθουν κι άλλοι πως όταν έχεις κακοποιηθεί
ή οτιδήποτε άλλο κι αν περνάς,
πρέπει να μιλάς στους άλλους, μέχρι να σ' ακούσει κάποιος.
Δεν έκανα τίποτα ως δεκάχρονο παιδί για να αξίζω την κακοποίηση,
μα το κουβαλώ μέσα μου μια ζωή αυτό.
Δεν είχα πού να ξεσπάσω, πού να πάω.
Μα εκείνος ο πόνος έγινε το μέσο για τον σκοπό μου,
για το όραμα του Θεού για μένα.
Διότι ξέρω πως η κάθε μέρα που ζω και η κάθε ανάσα μου
είναι η ζωντανή απόδειξη ότι συμβαίνουν θαύματα.
Σας ευχαριστώ.
Αμήν.
Είναι μια ιστορία εξιλέωσης,
κι όλοι είμαστε ικανοί να εξιλεωθούμε,
αν πάρουμε τον σωστό δρόμο.
Το βρήκα εξαιρετικό.
Ταυτίζομαι τρομερά με τον Ντέιλ,
διότι έκανα κι εγώ φυλακή 28 ολόκληρα χρόνια
για απόπειρα φόνου,
μα δεν φέρθηκα όπως ο Ντέιλ, που φάνηκε έξυπνος και βρήκε τον Θεό.
Εγώ δεν το έκανα. Συνέχιζα να επαναστατώ.
Πιστεύω πως ο Ντέιλ είναι καλός, φίλε μου.
Ξέρει τι λέει.
Μου έχουν δοθεί πολλές ευλογίες
κι έχουν μαλακώσει πολλές καρδιές,
κάτι που προσευχόμουν μετά την αποφυλάκισή μου.
-Ναι. -Ο Θεός ανοίγει έναν δρόμο.
Αυτούς τους τελευταίους μήνες,
ο Ντέιλ έχει κάνει μεγάλη πρόοδο.
Έχει κερδίσει πολλούς ανθρώπους,
ιδίως τα μέλη της εκκλησίας.
Μένουν κυριολεκτικά άναυδοι
όταν καταθέτει την ιστορία του.
ΕΓΓΟΝΟΣ ΚΑΡΟΛ ΚΑΙ ΣΥΝΤΡΟΦΟΣ
Ο Ντέιλ κερδίζει ανθρώπους
κάθε φορά που του δίνεται η ευκαιρία να μιλήσει μαζί τους.
Γεια σας!
-Περάστε! -Τι κάνετε;
Μια χαρά.
-Ο Ντέιλ. -Σάνον.
Ντέιλ, ο εγγονός μου, Σάνον Τζούνιορ.
-Τι κάνεις; -Η Τζένι.
Και η Σαγιέν.
Σας ευχαριστώ που ήρθατε.
Ήθελα, αλλά δεν προλάβαινα.
Ό,τι βλέπετε, αυτό είμαι. Μπορείτε να ρωτήσετε οτιδήποτε.
Θα προσπαθήσω ν' απαντήσω.
Και υποστηρίζω αυτό που είμαι, και το παρελθόν μου.
-Ποτέ μου... -Δεν κρύβει τίποτα.
...δεν δείλιασα να απαντήσω σε κάποια ερώτηση.
Να σε ρωτήσουμε πώς;
Θες να μάθεις πώς;
Στα δέκα μου, κακοποιήθηκα σεξουαλικά, 11 χρόνια μετά ζούσα στους δρόμους,
και κάποιος μ' εκβίασε να κάνουμε ομοφυλοφιλική σχέση.
Είπα "Στη φάση που είμαι αυτήν τη στιγμή, αν το κάνεις, θα σε σκοτώσω.
Γιατί το μόνο που μου μένει
είναι η υπόληψή μου,
ο λόγος μου και η εντιμότητά μου".
Καταλάβατε;
Το πέρασε για παιχνίδι.
-Τον πυροβόλησες; -Ναι.
Αφαίρεσα και τη δική του και τη δική μου ζωή.
Μα χάρη στον Θεό, είμαι ακόμη ζωντανός.
Δεν θα δουν όλοι με κατανόηση ή δεκτικότητα την ιστορία μου,
διότι δύο είδη ανθρώπων τρομοκρατούν περισσότερο τους άλλους:
Οι φονιάδες και οι παιδόφιλοι.
Κι εγώ είμαι φονιάς.
-Απίστευτη γλύκα. -Χάρηκα, φίλε.
Σταδιακά, όμως, όσοι έχουν συζητήσει μαζί μου
κι ακούν την ιστορία μου, γενικώς βλέπουν ποιος είμαι πλέον.
Ευχαριστώ που ήρθατε.
-Μη χάνεστε. Να περνάτε. -Όποτε θέλετε.
Πώς σου φάνηκε;
Πολλά λέει.
-Ναι, ήταν στη φυλακή μια ζωή. -Όχι, καλός είναι.
Λογικό να μιλάει, να λέει την ιστορία του.
Για να μάθουν όλοι ποιος είναι.
Ναι, φάνηκε πως έμαθε πολλά στη φυλακή.
Έπαιρνε ναρκωτικά και περνούσε ζόρια.
Κι ο τύπος τον έβλαψε.
Κι εγώ το ίδιο θα έκανα μάλλον.
ΝΤΑΛΑΣ, ΤΕΞΑΣ
Πριν από τον φόνο, ζούσα στους δρόμους και γνώρισα τον Τζον Ζέλτνερ.
Τον εμπιστευόμουν. Τον γνώρισα καλά.
Τον θεωρούσα ειλικρινή, καλό φίλο.
Ώσπου προσπάθησε να μ' εκβιάσει για να κάνουμε ομοφυλοφιλική σχέση.
Του είπα "Δεν έχω λόγο να ζω.
Αν το κάνεις αυτό, θα σε σκοτώσω".
Αν λέει ότι αυτό πιστεύει σήμερα και το θεωρεί ακόμη δικαιολογημένο,
ειλικρινά, έχω θέματα.
Ανησυχώ...
που η κοινωνία εκτίθεται σε τέτοια παράλογα σκεπτικά.
Δεν θα αποκαλέσω κανέναν ψεύτη, διότι δεν γνωρίζω την αλήθεια, μα θα πω...
ότι αν αυτές οι πληροφορίες
είναι αληθείς και ακριβείς,
θα έπρεπε να ειπωθούν στους ενόρκους.
Με κάθε ειλικρίνεια, εγώ δεν θα τις έπαιρνα τοις μετρητοίς.
Ισχυρίζεται, αν δεν κάνω λάθος, ότι τον εκβιάζει...
κάποιο άτομο, να πει ότι...
είναι γκέι.
Εντάξει;
Το βρίσκω τελείως γελοίο.
Αν κάποιος θέλει
να ισχυριστεί ότι ο τρόπος ζωής μου είναι κάτι διαφορετικό, σκοτίστηκα.
Ας το κάνει.
Εγώ ξέρω ποιος είμαι. Τι θα πάθω και να το κάνει; Πώς θα με βλάψει αυτό;
Σωστά; Δεν έχω δικαίωμα να σου αφαιρέσω τη ζωή.
Είναι αρκετά ακραίο. Όχι, πολύ ακραίο.
Και...
πραγματικά παράλογο.
Ο κος Σίγκλερ αντιστρέφει τους ρόλους.
Έχει μετατρέψει εαυτόν στο θύμα
και τον Ζέλτνερ στον κακό της υπόθεσης.
Και δεν ήταν θύμα.
Δεν είναι εκείνος το θύμα.
Είναι θύμα οτιδήποτε άλλου, του εαυτού του και των πράξεών του.
Κανενός άλλου.
Κανένας άλλος δεν φταίει γι' αυτό που συνέβη. Τελεία. Εκτός από τον ίδιο.
Και γονυπετής πρέπει να ευχαριστείς, όχι μόνο τον Θεό σου,
μα και την κοινωνία που σου έδωσε τη δεύτερη ευκαιρία.
Λέει ότι πρέπει να τον καταλάβουν.
Φίλε μου, η κοινωνία είναι εκείνη που σου δίνει δεύτερη ευκαιρία.
Πρέπει να είσαι ευγνώμων, ταπεινός, να αναλάβεις τις ευθύνες σου.
Άσε τις δικαιολογίες, μη μιλάς γι' αυτό, και προχώρα μπροστά.
Και κάνε το σωστό πλέον.
ΛΙΜΝΗ ΚΕΪΝΤ, ΤΕΞΑΣ
Δεν μετατοπίζω τις ευθύνες. Απλώς λέω την αλήθεια.
Αναλαμβάνω πλήρως την ευθύνη για τη ζωή που αφαίρεσα...
μα προσπάθησε να καταλάβεις πώς έφτασα ως εκεί.
Δεν έβλεπα καθαρά.
Δεν έβλεπα μέλλον. Δεν έβλεπα ζωή.
Έβλεπα μόνο τα βάσανα και τον πόνο.
Δεν μπορούσες να κάνεις κάτι άλλο, αντί να σκοτώσεις;
Αυτό δεν καταλαβαίνετε. Όλοι συζητούν τι θα μπορούσες να έχεις κάνει.
Στερνή μου γνώση να σ' είχα πρώτα.
Το τι θα μπορούσες να είχες κάνει και οι εικασίες, 30 χρόνια μετά,
είναι χάσιμο χρόνου για μένα.
Δεν λύνουν μια κατάσταση. Δεν φέρνουν πίσω τον Τζον.
Ο κόσμος δεν θέλει να καταλάβει
τον πόνο και τα βάσανα που σ' έφτασαν σε σημείο να αφαιρέσεις μια ζωή.
Γιατί δεν το είπες τότε;
Γιατί να θέλω να το πω;
Όσες φορές προσπάθησα να το πω στον δικηγόρο μου ή σε άλλους,
με χλεύασαν.
Απ' την πρώτη στιγμή που είδα τον δικηγόρο μου
είπε "Είσαι ο μεγαλύτερος βλάκας στον κόσμο;"
Το δικαστικό σύστημα δεν θέλει να ξέρει.
Ούτε οι δικηγόροι μου ήθελαν να ξέρουν.
Γιατί να θέλω να το μοιραστώ, λοιπόν;
Γιατί θεωρούσα πως αποκλείεται να καταλάβει κανείς.
Δεν μ' ένοιαζε.
Ήθελα μόνο να τελειώσει.
Ήθελα να πεθάνω.
Νιώθεις απέχθεια για τους γκέι, είσαι ομοφοβικός;
-Τι γνώμη έχεις για τους γκέι; -Όχι.
Δεν τον σκότωσα επειδή ήταν γκέι.
Ποτέ δεν ένιωσα απέχθεια, ούτε ήμουν ομοφοβικός,
ούτε είχα προβλήματα με τις επιλογές των άλλων ανθρώπων.
Γιατί δεν είμαι επικριτικός.
Αν πιστεύω στην ομοφυλοφιλία; Όχι, θεωρώ πως είναι βδέλυγμα για τον Θεό.
Γιατί αυτό μου λένε οι αρχές του Λόγου του Θεού. Αυτό μου διδάσκουν.
Μα είσαι καταδικασμένος να ζεις έτσι.
Μα εγώ δεν κρίνω τους άλλους. Τους αγαπώ παρόλα αυτά.
Οπότε όχι, δεν είμαι επικριτικός, ούτε μικρός ούτε μέχρι τώρα.
Δεν μισώ κανέναν για τα πιστεύω του
ή για τη σεξουαλικότητά του.
Ποτέ δεν το έχω κάνει.
Μα φαίνεται πως κάποιοι μ' επικρίνουν επειδή σκότωσα ομοφυλόφιλο.
Το παρουσιάζουν ως έγκλημα μίσους. Δεν αφορούσε αυτό.
Μήπως παρερμήνευσε τα σινιάλα σου;
Αποκλείεται να παρερμηνεύσεις τα σινιάλα μου.
Με τίποτα δεν θα παρερμήνευες το είδος ανθρώπου που ήμουν.
Σε καμία περίπτωση.
Ο κόσμος θεωρεί πως ίσως υπάρχει κάτι περισσότερο
κι απλώς δεν το ξέρουν
ή πως ίσως το κάνω για λίγη δημοσιότητα
ή πως ίσως...
προσπαθώ να συγκαλύψω κάτι άλλο.
Όχι, είναι η αλήθεια.
Αυτό ακριβώς συνέβη και είναι η αλήθεια.
Δεν λέω την ιστορία τώρα για να δαιμονοποιήσω το άτομο,
για να βρω μια πρόφαση, για να δικαιολογήσω αυτό που έκανα.
Δεν με νοιάζει πια τι λέει, τι σκέφτεται ή τι βλέπει ο κόσμος.
Γιατί ξέρω πως είναι η αλήθεια.
ΦΟΡΤ ΓΟΥΟΡΘ, ΤΕΞΑΣ
Είναι η τέλεια κάλυψη,
αφού το άτομο που μπορεί να πει σε όλους τι συνέβη πραγματικά είναι νεκρός.
Είναι εύκολο, υποθέτω, να μεταθέτεις τις ευθύνες σ' έναν νεκρό,
αφού δεν μπορεί να μιλήσει
και να μας πει πιθανώς ποια ήταν η αληθινή σχέση
ανάμεσα
στον Σίγκλερ και τον ίδιο.
Κι ακόμη κι αν λέγαμε πως ο Σίγκλερ λέει την αλήθεια,
σίγουρα δεν είναι λόγος αυτός για να σκοτώσεις.
Εξαιτίας μιας απόπειρας
ομοφυλοφιλικής συνεύρεσης;
Ελάτε τώρα, έλεος.
ΕΠΕΙΔΗ Ο ΝΤΕΪΛ ΚΑΤΑΔΙΚΑΣΤΗΚΕ ΑΡΧΙΚΑ ΓΙΑ ΦΟΝΟ ΕΚ ΠΡΟΜΕΛΕΤΗΣ,
Η ΑΛΛΑΓΗ ΚΙΝΗΤΡΟΥ ΔΕΝ ΕΠΗΡΕΑΖΕΙ ΟΥΤΕ ΤΗΝ ΚΑΤΑΔΙΚΗ ΤΟΥ
ΟΥΤΕ ΤΟΥΣ ΟΡΟΥΣ ΤΗΣ ΑΠΟΦΥΛΑΚΙΣΗΣ ΤΟΥ.
Υποθέτω πως το ερώτημα είναι πλέον
αν είναι χειρότερη η συνθήκη να δολοφονήθηκε ο Τζον Ζέλτνερ
επειδή ο Ντέιλ Σίγκλερ ισχυρίζεται πως ήταν ομοφυλόφιλος
και τον εκβίαζε,
ή είναι χειρότερο να σκότωσε τον Τζον Ζέλτνερ
επειδή ήθελε χρήματα
για περισσότερα ναρκωτικά και ποτό.
Και τα δυο σενάρια είναι ιδιαίτερα επιβαρυντικά κατ' εμέ.
Όπως κι αν θες να το παρουσιάσεις,
ο κοινός παρονομαστής είναι πως ο Τζον Ζέλτνερ είναι νεκρός.
ΤΗΝ ΠΕΡΙΟΔΟ ΤΩΝ ΓΥΡΙΣΜΑΤΩΝ,
Η ΟΙΚΟΓΕΝΕΙΑ ΖΕΛΤΝΕΡ ΔΕΝ ΓΝΩΡΙΖΕ ΤΟ ΑΝΑΣΚΕΥΑΣΜΕΝΟ ΚΙΝΗΤΡΟ ΤΟΥ ΣΙΓΚΛΕΡ.
Δεν έχω ιδέα αν έχει μετανιώσει.
ΦΟΡΕΣΤ ΖΕΛΤΝΕΡ
Το ελπίζω.
Και να σκέφτεται κάθε μέρα τι έκανε στην οικογένειά μου.
Δεν υπάρχει συγχώρεση.
Δεν θα τον συγχωρέσω ποτέ μα ποτέ.
Ό,τι κι αν κάνει, δεν μπορεί να φέρει πίσω τον αδελφό μου.
Να τον συγχωρέσω;
ΤΖΟΝ ΧΑΡΛΑΝ ΖΕΛΤΝΕΡ
Όχι. Σε καμία περίπτωση.
Δεν θ' άλλαζε τίποτα και να πίστευα πως θα σωφρονιστεί. Το ίδιο νιώθω.
Αυτό που έκανες παλιά,
πρέπει να το πληρώσεις.
Ο ΦΟΡΕΣΤ ΚΑΙ Ο ΤΖΟΝ ΧΑΡΛΑΝ ΖΕΛΤΝΕΡ ΑΠΟΡΡΙΠΤΟΥΝ ΚΑΘΕ ΠΡΟΣΠΑΘΕΙΑ ΤΟΥ ΣΙΓΚΛΕΡ
ΝΑ ΚΑΤΗΓΟΡΗΣΕΙ ΤΟΝ ΑΔΕΛΦΟ ΤΟΥΣ ΓΙΑ ΤΟΝ ΙΔΙΟ ΤΟΥ ΤΟΝ ΦΟΝΟ.
ΕΞΑΚΟΛΟΥΘΟΥΝ ΝΑ ΔΙΑΦΩΝΟΥΝ ΚΑΘΕΤΩΣ ΜΕ ΤΗΝ ΑΠΟΦΑΣΗ ΑΠΟΦΥΛΑΚΙΣΗΣ ΤΟΥ.
Θεωρώ πως όποιος έχει υπάρξει εισαγγελέας, συνήγορος υπεράσπισης, δικαστής,
ασχέτως διαστήματος,
έχει αναρωτηθεί το εξής:
"Ποια είναι μια δίκαιη τιμωρία για τον φόνο;"
Και...
θα σας ομολογήσω πως είναι πολύ δύσκολο να δώσεις μια απάντηση σε αυτό.
Συμφωνώ με την ποινή που του επιβλήθηκε.
Ασχέτως τι λέει ο κόσμος,
τα 30 χρόνια στη φυλακή είναι πάρα πολλά.
Ο Ντέιλ έχει περάσει σχεδόν το 60% της ζωής του στη φυλακή,
οπότε...
συμφωνώ με την ποινή.
Αρκεί να μην τα θαλασσώσει πάλι.
ΤΡΕΙΣ ΜΗΝΕΣ ΜΕΤΑ ΤΗΝ ΑΠΟΦΥΛΑΚΙΣΗ ΤΟΥ,
Ο ΝΤΕΪΛ ΕΧΕΙ ΕΞΑΣΦΑΛΙΣΕΙ ΔΟΥΛΕΙΑ ΣΕ ΕΝΑ ΓΕΙΤΟΝΙΚΟ ΡΑΝΤΣΟ.
Οδηγώ μετά από 30 χρόνια
και νιώθω υπέροχα.
Περίμενα πολύ καιρό
ώστε να έχω το δικό μου αμάξι και να πηγαίνω στη δουλειά μου,
ν' απολαμβάνω τη ζωή, να μου φυσάει τα μαλλιά ο άνεμος,
ν' ακούω ραδιόφωνο.
Βασικά, να είμαι ελεύθερος. Κι αυτό είναι το θέμα.
Δεν βλέπω την ώρα να έρχομαι κάθε μέρα,
γιατί εδώ έχει ησυχία,
ηρεμία, γαλήνη.
Ο εγκλεισμός στη φυλακή, με τόσα ουρλιαχτά και φωνές,
κάπως σε αποκαρδιώνει,
μα τώρα που γλίτωσα απ' αυτό, ανακουφίστηκα.
Είναι υπέροχο να δουλεύεις σκληρά, να γυρνάς σπίτι με την τσέπη γεμάτη,
να κάνεις ένα ντους, να τρως μ' ένα αγαπημένο πρόσωπο,
να συζητάς για τη ζωή και να την απολαμβάνεις.
Τα θεωρούμε δεδομένα. Αυτό έκανα κι εγώ.
Εκτιμώ την κάθε στιγμή πλέον.
Ζούσα...
μόνη μου εδώ και καιρό.
Και παρότι μ' αρέσει η ηρεμία μου,
είναι όμορφο να έχεις κάποιον να μιλάς και να περνάς την ώρα σου.
Τα περνάμε καλά, λοιπόν.
Μαθαίνουμε ο ένας το παρελθόν του άλλου,
κι απλώς το απολαμβάνουμε.
Η επετηρίδα μου απ' το λύκειο.
-Την πήρα... -Τότε γεννήθηκα!
-Και; Τι θες να πεις; -Το 1967.
-Καλή χρονιά! -Α, μάλιστα.
Θα πέρασες καλή χρονιά τότε.
-Σ' έχει κι εσένα μέσα; -Ναι.
-Κόφ' το! -Ναι!
Κόφ' το!
Ναι.
Η σχέση μας παραμένει καλή.
Αγαπιόμαστε, αν και έχουμε κι εμείς τις στιγμές μας,
αλλά πάντα φιλιώνουμε πάλι.
Αλήθεια θες να δεις...
-τη φωτογραφία μου; -Ναι. Πού είναι;
Δεν σου λέω.
Πρέπει να με βρεις.
Ο Ντέιλ είναι ένα μεγάλο παιδί μέσα του.
Κάνει τα χαζά του, περνάει καλά και θέλει να εκφράσει
την ευτυχία του, πράγμα που γίνεται μόνο αν είναι ένα μεγάλο παιδί.
-Ακόμη δεν με βρήκες; -Θα μ' εμποδίσεις
-να βρω τη φωτογραφία σου. -Όχι.
-Κι όμως. -Δεν το κάνω.
-Όχι, δεν το κάνω. -Απλώς λέω.
Αυτή είσαι;
Ναι.
Μαμά Κάρολ, είσαι πανέμορφη. Ακόμη είσαι, αλλά ήσουν πανέμορφη!
Να 'σαι καλά.
Αν ήμουν 19 ετών και πηγαίναμε μαζί σχολείο, θα σε κυνηγούσα.
Ήσουν πανέμορφη.
Πανέμορφη.
Η αλήθεια είναι πως δεν ήξερα πολλές λεπτομέρειες
σχετικά με τον φόνο,
ώσπου, εκεί που καθόμασταν στο σαλόνι,
τον ρώτησα ευθέως.
Όταν μου είπε τι συνέβη, σοκαρίστηκα λίγο.
Και μετά ράγισε ακόμη περισσότερο η καρδιά μου,
επειδή...
έβλεπα πόσο πολύ πονούσε.
Δεν άλλαξα την άποψή μου για εκείνον, λοιπόν.
Και ό,τι κι αν γίνει, θα τον στηρίζω.
Η ζωή αυτήν τη στιγμή είναι...
πολύ όμορφη.
Όταν σκέφτομαι πόσο έχω προχωρήσει,
τι έχω ξεπεράσει,
δεν περίμενα αυτήν τη μέρα.
Το γεγονός ότι ζω αυτήν τη στιγμή και μπορώ...
να μυρίζω τον καθαρό αέρα, να βλέπω τα σύννεφα στον ουρανό...
κάνει αυτήν την ημέρα υπέροχη.
Ποια είναι μια δίκαιη τιμωρία
για τον φόνο;
Ξέρω ότι μου άξιζε αυτή η ευκαιρία.
Ξέρω ότι κέρδισα
αυτήν την ελευθερία.
Μετά από 30 χρόνια στη φυλακή,
έχω πληρώσει το τίμημα, με το παραπάνω.
Έχω αλλάξει. Έχω μεγαλώσει. Έχω ωριμάσει.
Οπότε ναι, το άξιζα αυτό.
Αξίζω μια ευκαιρία όπως οποιοσδήποτε άλλος.
ΕΝΑΝ ΧΡΟΝΟ ΜΕΤΑ ΤΗΝ ΑΠΟΦΥΛΑΚΙΣΗ ΤΟΥ, Ο ΝΤΕΪΛ ΣΙΓΚΛΕΡ ΖΕΙ ΑΚΟΜΗ ΜΕ ΤΗΝ ΚΑΡΟΛ,
ΜΑ ΣΧΕΔΙΑΖΕΙ ΝΑ ΜΕΤΑΚΟΜΙΣΕΙ ΣΕ ΔΙΚΟ ΤΟΥ ΣΠΙΤΙ.
ΔΕΝ ΕΡΓΑΖΕΤΑΙ ΠΙΑ ΣΤΟ ΡΑΝΤΣΟ ΚΑΙ ΑΝΑΖΗΤΑ ΝΕΑ ΕΡΓΑΣΙΑ.
ΘΑ ΠΑΡΑΜΕΙΝΕΙ ΥΠΟ ΕΠΙΤΗΡΗΣΗ ΓΙΑ ΤΟ ΥΠΟΛΟΙΠΟ ΤΗΣ ΖΩΗΣ ΤΟΥ.
Υποτιτλισμός: Εύα Τανταλίδου